ตาแดงข้างเดียว ไม่มีขี้ตา ตาขาวแดงไม่มาก แต่เยื่อบุตาแดงมาก ปกติตาแดงจะมีใข้ด้วยไหมครับ 39c
สวัสดีค่ะ ในกรณีนี้ตาแดงอาจเกิดได้จาก-การอักเสบบริเวณตาขาว เปลือกตา เบ้าตา ม่านตา กระจกตา หรือเยื่อบนผนังลูกตา อาจเกิดจากอุบัติเหตุที่ตา หรือมีสารระคายเคืองเข้าตา-การติดเชื้อไวรัสหรือแบคทีเรียที่ตาที่ทำให้มีอาการตาแดง-ภูมิแพ้ที่ตา ทำให้ตาแดง คันตา-ผิวกระจกตาถลอก หรือกระจกตาเป็นแผล มักเกิดหลังมีอุบัติเหตุ-มีวัตถุแปลกปลอมเข้าตาแนะนำพบแพทย์เด็กหรือจักษุแพทย์เพื่อตรวจร่างกายค่ะ จะได้การวินิจฉัยที่แน่นอนที่สุด ถ้ากรณีที่มีไข้ด้วยอาจจะนึกถึงโรคติดเชื้อเช่น การติดเชื้อไวรัสหรือแบคทีเรียที่ตา ซึ่งในกรณีนั้นควรได้รับยาฆ่าเชื้อหยอดที่ตา ร่วมกับติดตามอาการหลังรักษาการดูแลตัวเองเบื้องต้น เช็ดตัวลดไข้ รับประทานยาลดไข้ ไม่เอามือไปขยี้ตาบ่อยๆ ใช้น้ำเปล่าสะอาดล้างหน้าได้ แต่ไม่เอาน้ำเข้าไปล้างในตาโดยตรง ควรระวังการสัมผัสกับเด็กหรือผู้อื่นเพราะโรคตาแดงจากเชื้อไวรัสเป็นโรคติดต่อ ล้างมือลูกให้สะอาด